
Ψήφισμα ενάντια στη δίωξη των συναδέλφων Δ. Χαρτζουλάκη και Χ. Χοτζόγλου

23/10 το οριστικό Πειθαρχικό: Να μην επιβληθεί καμιά ποινή στους εκπαιδευτικούς - Κάτω τα χέρια από τη συνδικαλιστική δράση

ΣΥΓΚΕΝΤΡΩΣΗ 9:00 στην ΠΔΕ Αττικής (Ξενίας 24, κοντά στο μετρό Μέγαρο Μουσικής) - Ο σύλλογος κηρύσσει 1-4 ώρες διευκολυντική στάση εργασίας

Την Παρασκευή 23/10 έχει οριστεί η εκδίκαση του Πειθαρχικού για τους Δημήτρη Χαρτζουλάκη (νεοδιόριστος και μέλος της Α’ ΕΛΜΕ Δυτικής Αττικής) και Χρύσα Χοτζόγλου (μέλος της ΕΛΜΕ Πειραιά) για την συνδικαλιστική τους δράση! Μάλιστα το κατηγορητήριο που τους έχει απαράδεκτα απαγγελθεί μπορεί να επισύρει μέχρι και την ποινή της οριστικής παύσης (απόλυση)!

Υπενθυμίζουμε ότι ο Δημήτρης Χαρτζουλάκης και η Χρύσα Χοτζόγλου είχαν παραπεμφθεί στο Πειθαρχικό με μόνο «έγκλημά» τους την έκφραση διαφωνίας και διαμαρτυρίας από κοινού με μαθητές και εκπαιδευτικούς για την πραγματοποίηση αξιολόγησης σε σχολείο του Πειραιά, δηλαδή εξέφρασαν την αντίθεση του κλάδου στην αξιολόγηση όπως αποτυπώνεται στις συλλογικές αποφάσεις ΟΛΜΕ και ΕΛΜΕ.  Και οι δύο έχουν διατελέσει μέλη του ΔΣ της ΕΛΜΕ Πειραιά.

Υπενθυμίζουμε επίσης ότι στις 29/4 παραπέμφθηκαν με το ερώτημα της δυνητικής αργίας (την συνέχιση για την Χρύσα), κάτι που το Πειθαρχικό ομόφωνα απέρριψε κάτω από πίεση των κινητοποιήσεων, και αυτό είχε και σαν αποτέλεσμα να πιεστεί η Υπουργός και να πάρει την απόφαση (25/8) της επιστροφής της Χρύσας στο σχολείο μετά από 18 μήνες από την απαράδεκτη απόφαση του πρώην ΥΠΑΙΘ για την επιβολή αργίας.

Αποτέλεσε κλιμάκωση της βιομηχανίας των 2500 διώξεων και της τρομοκρατίας ενάντια στους εκπαιδευτικούς που αγωνίζονται για δημόσιο και δωρεάν σχολείο και συντάσσονται με τις συλλογικές αποφάσεις των σωματείων τους. Το άνοιγμα του παράθυρου για απολύσεις και στο δημόσιο σχολείο για συνδικαλιστικούς λόγους είναι το απόγειο αυτής της προσπάθειας!

Ξέρουμε πολύ καλά ότι η πολιτική των διώξεων πάει χέρι χέρι με την πολιτική της φτώχειας, του πολέμου της διάλυσης των δικαιωμάτων μας! Για αυτό απαιτούν να σωπάσουμε! Αλλά δεν κάνουμε πίσω!

Οι αγώνες και οι συνεχείς μαζικές κινητοποιήσεις όλους αυτού του διαστήματος έχει παράξει αποτελέσματα: όχι μόνο την επιστροφή της Χρύσας στο σχολείο και την αποτροπή αργίας για τον Δημήτρη, αλλά και τις πρώτες μαζικές δικαιώσεις εκπαιδευτικών για την απεργία αποχή από την ατομική αξιολόγηση αλλά και άλλες συνδικαλιστικές διώξεις!

Για αυτό και συνεχίζουμε! Την ημέρα εκείνη θα βρεθούμε ξανά έξω από το ΠΔΕ Την ημέρα εκείνη θα βρεθούμε ξανά έξω από το στην Περιφερειακή Διεύθυνση Εκπ/σης (Ξενίας 24, Μετρό Μέγαρο Μουσικής) για να στηρίξουμε τους συναδέλφους μας και να καταδικάσουμε την τρομοκρατική πολιτική των διώξεων και των Πειθαρχικών.

Απαιτούμε να μην επιβληθεί καμιά απολύτως ποινή στους 2 συναδέλφους! Να σταματήσουν τώρα όλες οι διώξεις και τα πειθαρχικά! Κάτω τα χέρια από τα σωματεία-τους αγώνες-τους αγωνιστές- την απεργία

